wannaphong/clean_thaiwikipedia huggingface dataset:
# วัดทองดีประชาราม
วัดทองดีประชาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสุไหงโก-ลก อำเภอสุไหงโก-ลก จังหวัดนราธิวาส มีที่ดินตั้งวัดเนื้อที่ 15 ไร่ 67 ตารางวา 

วัดทองดีประชาราม หรือ วัดท่านแดง โดยมีนางทองดี ทองสุข เป็นผู้บริจาคที่ดินให้สร้างวัด พระอธิการแดง จนุทโชโต เป็นผู้ริเริ่มดำเนินการ ตั้งวัดเมื่อวันที่ 9 พฤษภาคม พ.ศ. 2521 ได้รับพระราชทานวิสุงคามสีมาเมื่อวันที่ 10 ตุลาคม พ.ศ. 2523 เขตวิสุงคามสีมากว้าง 40 เมตร ยาว 40 เมตร ด้านการศึกษาได้เปิดสอนพระปริยัติธรรม ตั้งแต่ พ.ศ. 2512 เป็นต้นมา นอกจากนี้ยังได้จัดมอบที่ดินให้แก่ทางราชการเพื่อสร้างณาปนสถาน เนื้อที่ 2 ไร่ 3 งาน 6 ตารางวา เป็นการสาธารณสงเคราะห์

อาคารเสนาสนะประกอบด้วย อุโบสถกว้าง 20 เมตร ยาว 25 เมตร สร้างเมื่อ พ.ศ. 2525 โครงสร้างคอนกรีตเสริมเหล็ก ศาลาการเปรียญกว้าง 20 เมตร ยาว 25 เมตร โครงสร้างพื้นและฝาผนังคอนกรีต หอสวดมนต์กว้าง 12 เมตร ยาว 6 เมตร สร้างเมื่อ พ.ศ. 2512 โครงสร้างพื้นคอนกรีต ฝาผนังครึ่งไม้ครึ่งคอนกรีต กุฎิสงฆ์ จำนวน 6 หลัง โครงสร้างเป็นอาคารไม้ และอาคารครึ่งตึกครึ่งไม้ สำหรับปูชนียที่สำคัญ ได้แก่ พระประธานในอุโบสถ พระเพลากว้าง 50 นิ้ว เรียกกันว่า พระพุทธสิหิงค์ พร้อมด้วยพระอัครสาวก และที่ศาลาการเปรียญประดิษฐานพระประธาน 3 องค์
# เทสลาออโตไพลอตฮาร์ดแวร์
เทสลาออโตไพลอตฮาร์ดแวร์  เทสลาออโตไพลอตเป็นระบบช่วยเหลือการขับขี่ขั้นสูง (ADAS) สำหรับรถยนต์เทสลาที่ใช้ชุดเซ็นเซอร์และคอมพิวเตอร์ภายในตัวรถ ระบบนี้มีการเปลี่ยนแปลงด้านฮาร์ดแวร์หลายครั้งตั้งแต่ปี ค.ศ. 2014 โดยจุดเด่นล่าสุดคือการเปลี่ยนไปใช้ระบบที่พึ่งพากล้องทั้งหมดในปี ค.ศ. 2023 ซึ่งแตกต่างจากระบบช่วยเหลือการขับขี่ขั้นสูง (ADAS) ของบริษัทอื่นที่มักรวมเซ็นเซอร์เรดาร์และบางครั้งเซ็นเซอร์ LiDAR ด้วย

ฮาร์ดแวร์รุ่นแรก (Hardware 1) เปิดตัวในเดือนตุลาคม ค.ศ. 2014 สำหรับรถรุ่นโมเดลเอส โดยใช้กล้องที่จับภาพในช่วงแสงที่ตามองเห็น เซ็นเซอร์เรดาร์ที่หันไปข้างหน้า เซ็นเซอร์อัลตราโซนิกสำหรับวัดระยะ และคอมพิวเตอร์ Mobileye EyeQ3

หลังจาก Mobileye ยุติความร่วมมือกับเทสลาในปี 2016 เทสลาจึงเริ่มติดตั้งรถด้วยคอมพิวเตอร์ Nvidia Drive PX 2 และเพิ่มจำนวนกล้องมากขึ้น ซึ่งเป็น ฮาร์ดแวร์รุ่นที่สอง (Hardware 2)

ในปี ค.ศ. 2019 เทสลาได้เปลี่ยนไปใช้คอมพิวเตอร์ที่ออกแบบเอง เรียกว่า FSD Chip (Full Self-Driving Chip) หรือ ฮาร์ดแวร์รุ่นที่สาม (Hardware 3)

ในปี ค.ศ. 2021 เทสลาหยุดติดตั้งเซ็นเซอร์เรดาร์ในรถยนต์ใหม่ และปรับปรุงระบบช่วยเหลือการขับขี่ขั้นสูง (ADAS) เพื่อยกเลิกการรองรับเรดาร์ ในปี ค.ศ. 2022 เทสลาประกาศหยุดใช้งานเซ็นเซอร์อัลตราโซนิกอีกด้วย ทำให้ระบบช่วยเหลือการขับขี่ขั้นสูงพึ่งพาเฉพาะการมองเห็นจากกล้องทั้งหมด

ฮาร์ดแวร์รุ่นล่าสุดคือ ฮาร์ดแวร์รุ่นที่สี่ (Hardware 4) ซึ่งเริ่มจัดส่งในเดือนมกราคม ค.ศ. 2023 โดยมีการอัปเดตเซ็นเซอร์และคอมพิวเตอร์เพื่อประสิทธิภาพที่สูงขึ้น
# กีกาแฟ็กตอรีเนวาดา
กีกาแฟ็กตอรีเนวาดา (หรือที่รู้จักในชื่อ Giga Nevada หรือ Gigafactory 1) เป็นโรงงานผลิตแบตเตอรี่ลิเธียมไอออนและส่วนประกอบยานยนต์ไฟฟ้า ตั้งอยู่ในสตอเรย์เคาน์ตี้ รัฐเนวาดา สหรัฐอเมริกา โรงงานแห่งนี้ตั้งอยู่ทางตะวันออกของเมืองรีโน และเป็นเจ้าของและดำเนินการโดยบริษัทเทสลา โรงงานผลิตแบตเตอรี่แพ็คและส่วนประกอบขับเคลื่อน (รวมถึงมอเตอร์) สำหรับรถยนต์ไฟฟ้าของเทสลา นอกจากนี้ยังผลิตอุปกรณ์จัดเก็บพลังงานสำหรับใช้ในบ้านเทสลาพาวเวอร์วอลล์ และประกอบรถบรรทุกไฟฟ้าเทสลาเซไม

กีกาแฟ็กตอรีเนวาดาเป็นโรงงานกีกาแฟ็กตอรีแห่งแรกของเทสลา และถือเป็นโรงงานที่ใหญ่ที่สุดในโลกเมื่อวัดตามพื้นที่ หากการก่อสร้างทั้งหมดเสร็จสมบูรณ์ ตัวอาคารจะมีพื้นที่ใช้สอยที่ใหญ่ที่สุดในโลก

โรงงานแห่งนี้ตั้งอยู่ในเขตอุตสาหกรรม Tahoe Reno Industrial Center (TRIC) โดย ณ สิ้นปี ค.ศ. 2018 มีพนักงานประมาณ 7,000 คน และตั้งเป้าที่จะจ้างงานเพิ่มขึ้นจนมีพนักงานเกือบ 10,000 คนในรัฐเนวาดาทั้งหมด การผลิตเบื้องต้นของเทสลาพาวเวอร์วอลล์ เริ่มขึ้นในเดือนมกราคม ค.ศ. 2016 โดยใช้เซลล์แบตเตอรี่ที่ผลิตจากโรงงานอื่น และเริ่มการผลิตเซลล์แบตเตอรี่อย่างเต็มรูปแบบในเดือนมกราคม ค.ศ. 2017 งานเปิดตัวอย่างเป็นทางการจัดขึ้นเมื่อวันที่ 29 กรกฎาคม ค.ศ. 2016

โรงงานได้รับการออกแบบให้พึ่งพาพลังงานได้อย่างสมบูรณ์ โดยเทสลามีแผนใช้พลังงานจากแหล่งพลังงานหมุนเวียนในพื้นที่ เช่น พลังงานแสงอาทิตย์ ลม และพลังงานความร้อนใต้พิภพ ตามที่อีลอน มัสก์ ซีอีโอของเทสลาระบุไว้ โลกจำเป็นต้องมีโรงงานขนาดเท่ากับกีกาเนวาดาถึง 100 แห่ง เพื่อเปลี่ยนผ่านการบริโภคพลังงานของโลกไปสู่พลังงานที่ยั่งยืน โดยไม่จำเป็นต้องเพิ่มความหนาแน่นในการผลิต เช่น การเปลี่ยนไปใช้กระบวนการเคลือบอิเล็กโทรดแบบแห้ง
# วัดยะหาประชาราม
วัดยะหาประชาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยะหา อำเภอยะหา จังหวัดยะลา มีที่ดินตั้งวัดเนื้อที่ 85 ไร่ 1 งาน 66 ตารางวา พื้นที่ตั้งวัดเป็นที่ราบ

วัดยะหาประชาราม หรือชาวบ้านเรียก วัดยะหา สร้างขึ้นเมื่อ พ.ศ. 2482 โดยนิพนธ์ อังสกุล ร่วมกับประชาชนในตลาดอำเภอยะหา ได้รับพระราชทานวิสุงคามสีมา เมื่อวันที่ 2 ตุลาคม พ.ศ. 2482 เขตวิสุงคามสีมากว้าง 40 เมตร ยาว 40 เมตร ด้านการศึกษา ทางวัดได้เปิดสอนพระปริยัติธรรม รวมถึงได้สร้างโรงเรียนประถมศึกษาขึ้นในวัดให้ชื่อว่า โรงเรียนปฐมสุนทรธรรม ปัจจุบันโรงเรียนดังกล่าวได้ปิดตัวลงไป

อาคารเสนาสนะประกอบด้วย อุโบสถกว้าง 8.70 เมตร ยาว 18.50 เมตร สร้างเมื่อ พ.ศ. 2500 โครงสร้างคอนกรีตเสริมเหล็ก ศาลาการเปรียญ กว้าง 10 เมตร ยาว 5 เมตรโครงสร้างไม้ มุงสังกะสี กุฎิสงฆ์จำนวน 3 หลัง โครงสร้างเป็นอาคารไม้ 5 หลัง และครึ่งตึกครึ่งไม้ 1 หลัง และมณฑปซึ่งประดิษฐานพระพุทธบาทจำลอง วัดมีประเพณีตักบาตรดอกไม้สักการะรอยพระพุทธบาทในวันเข้าพรรษา

รายนามเจ้าอาวาส
 พระอธิการบาว
 พระครูสุนทรธรรมคณี ถึง พ.ศ. 2508
 พระปลัดสว่าง ปญฺญาปสุโต รักษาการแทนเจ้าอาวาสตั้งแต่ พ.ศ. 2508
 พระถวิล ถิรธมฺโม.
# จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดแพร่ พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดแพร่ทั้งจังหวัด
# เคลล็อกก์
thumb|อดีตร้านเคลล็อกก์คาเฟ่ที่ยูเนียนสแควร์

เคลลาโนวา ซึ่งเดิมเรียกว่า บริษัทเคลล็อกก์ รู้จักกันทั่วไปในชื่อ Kellogg's เป็นบริษัทผู้ผลิตอาหารข้ามชาติของอเมริกา ซึ่งมีสำนักงานใหญ่อยู่ที่ชิคาโก รัฐอิลลินอย สหรัฐอเมริกา เคลลาโนวาผลิตและทำการตลาดอาหารสะดวกซื้อและอาหารว่างรวมถึงแครกเกอร์และขนมปังปิ้ง ซีเรียล และทำการตลาดผลิตภัณฑ์ภายใต้แบรนด์ที่มีชื่อเสียงหลายแบรนด์รวมถึงแบรนด์เคลล็อกก์, Rice Krispies Treats, พริงเกิลส์, Eggo และ Cheez-It นอกอเมริกาเหนือ เคลลาโนวาจำหน่ายซีเรียล เช่น คอร์นเฟลกส์ ข้าวพองอบกรอบและโคโค่ป็อปส์

ผลิตภัณฑ์ของเคลล็อกก์ผลิตและทำการตลาดในกว่า 180 ประเทศ โรงงานที่ใหญ่ที่สุดของเคลลาโนวาตั้งอยู่ที่แทรฟฟอร์ดพาร์ก ในแทรฟฟอร์ด Greater Manchester สหราชอาณาจักร ซึ่งเป็นที่ตั้งของสำนักงานใหญ่ในสหราชอาณาจักรด้วย สถานที่ตั้งสำนักงานสาขาอื่น ๆ นอกชิคาโกได้แก่ แบตเทิลครีก ดับลิน (สำนักงานใหญ่ในยุโรป) เซี่ยงไฮ้ และเกเรตาโร ประเทศเม็กซิโก เคลล็อกก์ได้รับพระราชทานตราตั้งจากสมเด็จพระราชินีนาถเอลิซาเบธที่ 2 จนกระทั่งพระองค์สวรรคตในปี 2022

เคลล็อกก์ได้ถูกแยกออกเป็นสองบริษัทในวันที่ 2 ตุลาคม 2023 โดยที่ WK Kellogg Co. เป็นเจ้าของแผนกซีเรียลในอเมริกาเหนือ และบริษัทที่มีอยู่เดิมได้รับการเปลี่ยนชื่อเป็น "Kellanova" โดยเป็นเจ้าของแบรนด์ขนมขบเคี้ยวเช่น Pop-Tarts และพริงเกิลส์ ควบคู่ไปกับแผนกซีเรียลต่างประเทศ จุดประสงค์ของการแยกคือเพื่อแยกตลาดอาหารสะดวกซื้อและตลาดผลิตภัณฑ์ซีเรียลระหว่างประเทศที่มีการเติบโตเร็วกว่าออกจากตลาดซีเรียลในอเมริกาเหนือที่มีการเติบโตช้ากว่า "เคลล็อกก์" กลายมาเป็นชื่อแบรนด์ของทั้งสองบริษัท
# เขาพ่าปุ
เขาพ่าปุ  เป็นเขาที่มีความสูง 99 เมตร (324 ฟุต) ตั้งอยู่ทางเหนือเมืองพะอัน รัฐกะเหรี่ยง ประเทศพม่า บนยอดเขามีเจดีย์สีทองตั้งตระหง่านอยู่ด้านบน เขาพ่าปุเป็นจุดหมายปลายทางสำหรับนักท่องเที่ยว และเป็นที่รู้จักจากทัศนียภาพภูมิประเทศอันน่าทึ่ง เส้นทางเดินขึ้นสู่ยอดเขามีความยาว 2.5 กิโลเมตร
# จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดแพร่ กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดแพร่ทั้งจังหวัด
# เขาตองไว่ง์
เขาตองไว่ง์ (,) เป็นเขาที่ตั้งอยู่ทางตะวันออกเมืองพะอัน รัฐกะเหรี่ยง ประเทศพม่า ยอดเขาตองไว่ง์สูงจากระดับน้ำทะเล 313 เมตร (1,027 ฟุต) บนยอดเขามีเจดีย์ลอกะวิดู  เป็นจุดสูงสุด เขาตองไว่ง์เป็นจุดหมายปลายทางสำหรับนักท่องเที่ยว มีชื่อเสียงในด้านทัศนียภาพและสภาพแวดล้อมทางธรรมชาติ หลังผ่านจุดชมทิวทัศน์ 3 จุดระหว่างปีนเขา จะมีบันไดเหล็กทอดไปสู่ยอดเขา

 ระเบียงภาพ
# จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การเลือกตั้งสมาชิกสภาผู้แทนราษฎรจังหวัดแพร่ มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร ๒๒ มีนาคม พ.ศ. ๒๕๓๕. กรมการปกครอง กระทรวงมหาดไทย. 2535

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดแพร่ทั้งจังหวัด
# เปอโยต์ ไทป์ 1
รถสามล้อเซอร์โพเลต์/เปอโยต์ ไทป์ 1 เป็นรถสามล้อไอน้ำขนาดเล็ก ผลิตโดยเปอโยต์ในปี ค.ศ. 1886 นับเป็นรถยนต์รุ่นแรกที่บริษัทเปอโยต์ผลิตขึ้น

รถสามล้อเซอร์โพเลต์เป็นหนึ่งในยานยนต์ที่ผลิตในโรงงานอุตสาหกรรมออกแบบโดยเลอ็อง เซอร์โพเลต์ และเปิดตัวครั้งแรกในปี ค.ศ. 1886 รถสามล้อคันนี้มีหม้อไอน้ำที่ใช้เชื้อเพลิงน้ำมันและเครื่องยนต์สูบเดียวพร้อมวาล์วป๊อปเป็ตและข้อเหวี่ยง ทำความเร็วสูงสุดได้ประมาณ
# สนามกีฬานานาชาติสมเด็จพระราชาธิบดีซัลมาน
สนามกีฬานานาชาติสมเด็จพระราชาธิบดีซัลมาน (,) เป็นสนามกีฬาอเนกประสงค์ที่อยู่ระหว่างวางแผนก่อสร้างพร้อมสิ่งอำนวยความสะดวกด้านกีฬาที่ครบครันและมีความสามารถในการจัดงานระดับโลก ซึ่งจะเป็นสนามกีฬาขนาดใหญ่ที่สุดในโครงการอุทยานสมเด็จพระราชาธิบดีอับดุลอะซีซ ในริยาด ประเทศซาอุดีอาระเบีย ตะวันออกกลาง สนามกีฬาแห่งนี้แผนที่จะจุคนได้ 92,000 คน โดยจะใช้เป็นสถานที่จัดพิธีเปิดและรอบชิงชนะเลิศของฟุตบอลโลก 2034

สถานที่แห่งนี้ได้รับการตั้งชื่อตาม สมเด็จพระราชาธิบดีซัลมาน บิน อับดุลอะซีซ อาล ซะอูด พระมหากษัตริย์ซาอุดีอาระเบีย พระองค์ปัจจุบัน

 การออกแบบและก่อสร้าง 
การก่อสร้างสนามกีฬามีกำหนดจะเริ่มในปี 2025 และกำหนดเปิดในไตรมาสที่ 4 ปี 2029 เมื่อการแข่งขันฟุตบอลโลกสิ้นสุดลง ที่นี่จะกลายเป็นสนามเหย้าของทีมชาติซาอุดีอาระเบียเป็นหลัก สถานที่จัดงานประกอบด้วยห้องรอยัลสวีทขนาด 150 ที่นั่ง ห้องรับรองแขกสุดหรู 120 ห้อง ที่นั่ง วีไอพี 300 ที่นั่ง และที่นั่งสำหรับแขกผู้มีเกียรติ 2,200 ที่นั่ง โดยมีวัตถุประสงค์ตามวิสัยทัศน์ซาอุดี 2030 เป็นหลัก

สนามกีฬาแห่งนี้ได้รับการออกแบบโดยพอพิวลัส ด้วยแนวคิดที่ผสมผสานมรดกทางวัฒนธรรมและทิวทัศน์ธรรมชาติของประเทศซาอุดีอาระเบีย สนามกีฬาแห่งนี้ตั้งอยู่ในบริเวณใกล้เคียงกับสนามบินนานาชาติสมเด็จพระราชาธิบดีคอลิด และสถานีรถไฟใต้ดินรียาด ซึ่งจะช่วยยกระดับให้สถานที่แห่งนี้เป็นจุดขนส่งหลักในประเทศ
# จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดแพร่ พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดแพร่ทั้งจังหวัด
# แอฟริกาคัพออฟเนชันส์ รุ่นอายุไม่เกิน 17 ปี 2025
การแข่งขันฟุตบอลแอฟริกาคัพออฟเนชันส์ รุ่นอายุไม่เกิน 17 ปี ประจำปี 2025  หรือที่รู้จักในชื่อ TotalEnergies U-17 Africa Cup of Nations (เนื่องจากเหตุผลด้านสปอนเซอร์) หรือเรียกสั้น ๆ ว่า 2025 U17 AFCON เป็นการแข่งขันครั้งที่ 15 (หากนับรวมการแข่งขันที่ไม่มีเจ้าภาพจะเป็นครั้งที่ 20) จัดขึ้นโดยสมาพันธ์ฟุตบอลแอฟริกัน (CAF) สำหรับนักเตะอายุต่ำกว่า 17 ปี

การแข่งขันนี้จัดขึ้นทุกสองปี โดยทีมที่ทำผลงานได้ดีที่สุดจะได้รับสิทธิ์เป็นตัวแทนของแอฟริกาในฟุตบอลโลก รุ่นอายุไม่เกิน 17 ปี 2025 ซึ่งจะจัดขึ้นที่ประเทศกาตาร์

เซเนกัล เป็นทีมแชมป์เก่าจากการแข่งขันครั้งที่ผ่านมา

 การคัดเลือก 
 ทีมที่ผ่านการคัดเลือก 
ทีมต่อไปนี้ผ่านเข้ารอบแบ่งกลุ่ม

 ทีม โซน วันที่ผ่านเข้ารอบ ครั้งที่เข้าร่วม เข้าร่วมครั้งล่าสุด ผลงานดีที่สุดก่อนหน้านี้   North Zone    4  2011   (1997)  (hosts)    4  2023   (2023)     4  2013   (2013)   West A Zone    10  2023   (2015, 2017)      4  2023   (2023)     5  2011   (2005, 2009)   West B Zone    8  2023   (2011)     6  2015   (2013)    Central Zone    9  2023   (2003, 2019)     1   ไม่มี      Central-East Zone    3  2019    (2017, 2019)     2  2019   (2019)     2  2023   (2023)   South Zone    5   2019    (2019)     3  2023   (2015, 2023)     5  2023   (2015)

รอบแบ่งกลุ่ม

 กลุ่มเอ 

 กลุ่มบี 

 กลุ่มซี 

 กลุ่มดี
# จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
การเลือกตั้งสมาชิกสภาผู้แทนราษฎรจังหวัดแพร่ พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2531. กรมการปกครอง กระทรวงมหาดไทย. 2532

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดแพร่ทั้งจังหวัด
# บอร์ดรูม (บริษัท)
บอร์ดรูม เป็นเครือข่ายสื่อของสหรัฐอเมริกาทางด้านกีฬา ความบันเทิง และวัฒนธรรม ก่อตั้งในปี 2019 โดยเควิน ดูแรนด์และริช ไคลแมน

 ประวัติ 
เมื่อวันที่ 24 กันยายน 2018 อีเอสพีเอ็นและดูแรนด์ได้ประกาศแผนสำหรับ The Boardroom ซึ่งเป็นซีรีส์ 6 ตอนที่ดำเนินรายการโดยไคลแมนและเจย์ วิลเลียมส์ รายการเปิดตัวเมื่อวันที่ 11 กุมภาพันธ์ 2019 โดยมีแขกรับเชิญ ได้แก่ เลอบรอน เจมส์, พีเจ ทัคเกอร์, มาเวอริค คาร์เตอร์, อังเดร อิกัวดาลา, แจ็ค ดอร์ซีย์, ซีเจ แมคคอลลัม และเบรียนนา สจ๊วต

ภายในปี 2019 บอร์ดรูมได้กลายเป็นเครือข่ายสื่อแบบสแตนด์อโลนและขยายตัวในปี 2020 ระหว่างการระบาดของไวรัสโคโรนาซึ่งไคลแมนบอกกับฟอบส์ว่าเป็น "ช่วงเวลาสำคัญ" สำหรับบริษัท ฤดูกาลที่สองของ "The Boardroom" ออกอากาศครั้งแรกทาง อีเอสพีเอ็น+ เมื่อวันที่ 12 กุมภาพันธ์ 2020 ในช่วงปลายปีนั้น บอร์ดรูมได้ประกาศเปิดตัวพอดแคสต์สองรายการ ได้แก่ "Out of Office with Rich Kleiman" และ "The ETCs with Kevin Durant"

ณ เดือนมิถุนายน 2022 ดิแอทเลติก รายงานว่า บอร์ดรูมเป็นบริษัทที่มีพนักงาน 25 คน โดยมีสื่อทางดิจิทัลทั้ง พอดแคสต์ วิดีโอ และเนื้อหาทางโซเชียลมีเดีย เครือข่ายมีความร่วมมือกับแบรนด์ต่างๆ เช่น Weedmaps, Coinbase และ FanDuel ในความร่วมมือกับโชว์ไทม์, บอร์ดรูมได้ผลิตสารคดีเรื่อง NYC Point Gods ซึ่งออกอากาศตอนแรกเมื่อวันที่ 29 กรกฎาคม 2022
# อิมาด เคาะมีส
อิมาด มุฮัมมัด ดีบ เคาะมีส (เกิดวันที่ 1 สิงหาคม ค.ศ. 1961) เป็นนักการเมืองชาวซีเรียที่ดำรงตำแหน่งนายกรัฐมนตรีซีเรียคนที่ 67 ใน ค.ศ. 2016 ถึง 2020 ภายใต้ประธานาธิบดี บัชชาร อัลอะซัด ก่อนหน้านั้น เขาเคยดำรงตำแหน่งรัฐมนตรีว่าการกระทรวงไฟฟ้าใน ค.ศ. 2011 ถึง 2016

ชีวิตช่วงต้นและการศึกษา
เคาะมีสเกิดที่ซักบาใกล้ดามัสกัสเมื่อวันที่ 1 สิงหาคม ค.ศ. 1961 เขาได้รับปริญญาวิศวกรรมไฟฟ้าจากมหาวิทยาลัยดามัสกัสใน ค.ศ. 1981

นายกรัฐมนตรี

ณ วันที่ 3 กรกฎาคม ค.ศ. 2016 เคาะมีสได้รับการแต่งตั้งเป็นนายกรัฐมนตรีซีเรียหลังการเลือกตั้งรัฐสภา ค.ศ. 2016

ปลดออก
เขาถูกประธานาธิบดีบัชชาร อัลอะซัดปลดออกจากตำแหน่งเมื่อวันที่ 11 มิถุนายน 2020 ท่ามกลางวิกฤตเศรษฐกิจที่เลวร้ายลงและการประท้วงในระดับภูมิภาคที่เกิดขึ้นในภายหลัง อัลอัคบารรายงานว่าหลังถูกปลดจากตำแหน่งนายกรัฐมนตรี เคาะมีสถูกควบคุมตัวและถูกสอบปากคำในข้อหาทุจริต อย่างไรก็ตาม มีผู้พบเห็นเคาะมีสในเวลาไม่นานหลังจากนั้น เมื่อเขากำลังลงคะแนนเสียงการเลือกตั้งรัฐสภาซีเรีย ค.ศ. 2020

ชีวิตส่วนตัว
เคาะมีสแต่งงานและมีลูก 3 คน
# จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
การเลือกตั้งสมาชิกสภาผู้แทนราษฎรจังหวัดแพร่ พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง กระทรวงมหาดไทย. 2530

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดแพร่ทั้งจังหวัด
# ดอบรอด็อชลี
"ดอบรอด็อชลี"  เป็นเพลงโดยนินา ฌิฌิช นักดนตรีชาวมอนเตเนโกร ประพันธ์ทำนองโดยบอริส ซูบอติช และวิออเลตา มิคัยล็อฟสกา มิลิช เพลงนี้จะเข้าร่วมการประกวดเพลงยูโรวิชันปี 2025 ที่บาเซิล ประเทศสวิตเซอร์แลนด์ ในนามประเทศมอนเตเนโกร

 การประกวดเพลงยูโรวิชัน 
ในวันที่ 10 ตุลาคม ค.ศ. 2024 ดอบรอด็อชลีได้รับเลือกให้เข้าประกวดในมอนเตซอง 2024 รายการประกวดเพลงระดับประเทศเพื่อคัดเลือกตัวแทนของมอนเตเนโกรในยูโรวิชัน ซึ่งจัดขึ้นในวันที่ 27 พฤศจิกายน เพลงนี้ได้รับคะแนนจากคณะกรรมการสูงที่สุดเป็นอันดับที่หนึ่ง และได้คะแนนในอันดับที่สี่จากผู้ชม ส่งผลให้ได้อันดับที่สองในการแข่งขัน โดยได้คะแนนห่างจากเพลง "คลิกเบต" ของเนออนอเอ็น ที่ได้อันดับหนึ่งเพียงหนึ่งคะแนนเท่านั้น อย่างไรก็ตาม เนออนอเอ็นได้ถอนตัวในวันที่ 4 ธันวาคม ค.ศ. 2024 หลังพบว่าได้มีการแสดงเพลงของพวกเขาตั้งแต่ ค.ศ. 2023 แล้ว ซึ่งผิดกฎการแข่งขัน ในวันที่ 8 ธันวาคม ค.ศ. 2024 อาร์ทีซีจีได้ประกาศให้นินา ฌิฌิช พร้อมกับเพลง "ดอบรอด็อชลี" เป็นตัวแทนประเทศมอนเตเนโกรแทน
# ฟ็อกซ์ คอร์ปอเรชั่น
ฟ็อกซ์ คอร์ปอเรชั่น เป็นบริษัทสื่อมวลชนข้ามชาติสัญชาติอเมริกัน ซึ่งมีสำนักงานใหญ่อยู่ที่ 1211 Avenue of the Americas ในมิดทาวน์แมนฮัตตัน เป็นส่วนหนึ่งของทเวนตีเฟิสต์เซนจูรีฟอกซ์ที่ไม่ได้ถูกซื้อโดยเดอะวอลต์ดิสนีย์ในปี 2019 บริษัทนี้บริหารงานโดยตระกูลเมอร์ด็อคผ่านทรัสต์ของครอบครัวซึ่งมีหุ้น 39.6% และรูเพิร์ต เมอร์ด็อคเองก็มีหุ้นเกือบ 40%

รูเพิร์ต เมอร์ด็อคดำรงตำแหน่งประธานกิตติมศักดิ์ ในขณะที่ลัชลัน เมอร์ด็อค ลูกชายของเขาดำรงตำแหน่งประธานบริหารและซีอีโอ ฟ็อกซ์คอร์ปทำธุรกิจหลัก ๆ เกี่ยวกับออกอากาศทางโทรทัศน์ ข่าว และการถ่ายทอดสดกีฬา สินทรัพย์ของบริษัทได้แก่บริษัทแพร่สัญญาณฟ็อกซ์, Fox Television Stations, ฟ็อกซ์ นิวส์, Fox Business, Fox Sports, Tubi และอื่น ๆ ผลประโยชน์ในหนังสือพิมพ์และทรัพย์สินในสื่ออื่น ๆ ของเมอร์ด็อคถูกถือครองโดยนิวส์คอร์ปซึ่งอยู่ภายใต้การบริหารงานของเขาเช่นกัน

เมื่อวันที่ 21 กันยายน 2023 รูเพิร์ต เมอร์ด็อคประกาศว่าเขาจะก้าวลงจากตำแหน่งประธานของฟ็อกซ์ คอร์ปอเรชั่น โดยจะมีผลตั้งแต่เดือนพฤศจิกายน 2023
# รักใสใสหัวใจ 4 ดวง
รักใสใสหัวใจ 4 ดวง  เป็นละครโทรทัศน์ซีรีส์ของประเทศจีน ที่สร้างจากมังงะโชโจ ของโยโกะ คามิโอะ ในชื่อ Boys Over Flowers (ญี่ปุ่น: 花より男子; โรมาจิ: Hana Yori Dango) นำแสดงโดย เสิ่น เยว่, ดีแลน หวัง, ดาร์เรน เฉิน, ซีซาร์ อู๋ และคอร์เนอร์ เหลียง เป็นการรีเมคซีรีส์ไต้หวันในชื่อเดียวกันเมื่อปี 2001 

 เนื้อเรื่อง 
เรื่องราวเกี่ยวกับหญิงสาวธรรมดาคนหนึ่งชื่อตงซานไช่ รับบทโดย (เสิ่น เยว่) ซึ่งได้เข้าเรียนในมหาวิทยาลัยที่มีชื่อเสียงที่สุดในประเทศ มหาวิทยาลัยหมิงเต๋อ ซานไช่เป็นหญิงสาวจากครอบครัวที่มีรายได้น้อย เนื่องจากเธอมีความยุติธรรมและบุคลิกที่เฉียบแหลม เธอจึงได้ขัดแย้งกับ F4 ทันที ซึ่งเป็นกลุ่มคนชั้นสูงที่ประกอบด้วยเด็กชายสี่คนที่เป็นที่นิยมที่สุดในสถาบัน โดยเฉพาะอย่างยิ่งผู้นำที่เอาแต่ใจ ร่ำรวย และเย่อหยิ่ง - เต้าหมิงซื่อ รับบทโดย (ดีแลน หวัง) เต้าหมิงซื่อค่อยๆ ตกหลุมรักซานไช่อย่างหัวปักหัวปำ และพบว่าเธอตกหลุมรักเพื่อนที่ดีที่สุดคนหนึ่งของเขา ฮวาเจ๋อเล่ย รับบทโดย (ดาร์เรน เฉิน)

ในที่สุด เด็กชายทั้งสี่คนก็เริ่มยอมรับบุคลิกที่ไม่ยอมใครของซานไช่ ซึ่งก็เหมือนกับชื่อของเธอ นั่นคือ วัชพืชที่ไม่มีวันถูกทำลาย ซานไช่เริ่มมองเห็นความดีในตัวเด็กชายทั้งสอง ซึ่งปูทางไปสู่มิตรภาพและความรักในที่สุด อย่างไรก็ตาม แม่ของเต้าหมิงซื่อไม่เห็นด้วยกับซานไช่เป็นอย่างยิ่งเนื่องจากสถานะทางสังคมและภูมิหลังครอบครัวของเธอ ดังนั้นจึงทำทุกอย่างเพื่อทำลายความสัมพันธ์ระหว่างซานไช่และเต้าหมิงซื่อ

 การผลิต 
ในเดือนเมษายน 2017 แองจี้ ไช ได้ประกาศรีเมคของรักใสใส หัวใจสี่ดวง ซึ่งเธอเป็นผู้อำนวยการสร้างในปี 2001 ก่อนที่จะประกาศ บาร์บี้ สวี ได้ใบ้ถึงข่าวนี้บนบัญชี Weibo ของเธอ Chai วางแผนที่จะทำการรีเมคเป็น "การดัดแปลงจากหนังสือที่สมบูรณ์ยิ่งขึ้นและฉูดฉาดยิ่งขึ้น" ละครเรื่องนี้มีงบประมาณอยู่ที่ 720 ล้านดอลลาร์ไต้หวันใหม่ (ประมาณ 24 ล้านดอลลาร์สหรัฐ) โดยจ่ายตอนละ 15 ล้านดอลลาร์ ซึ่งสูงกว่าต้นฉบับถึง 30 เท่า
# เมื่อสาวหล่อขอมีรัก
เป็นซีรีส์มังงะญี่ปุ่นที่เขียนและภาพประกอบโดยมิกะ ยามาโมริ เริ่มตีพิมพ์เป็นตอนๆ ในนิตยสารเดสเซิร์ตเมื่อเดือนกรกฎาคม พ.ศ. 2563 และ ณ เดือนสิงหาคม พ.ศ. 2567 ได้มีการรวบรวมแต่ละตอนของซีรีส์ตีพิมพ์เป็นเล่มทั้งหมด 8 เล่ม ซีรีส์อนิเมะทางโทรทัศน์ที่ผลิตโดยอีสท์ ฟิช สตูดิโอ มีกำหนดออกอากาศในเดือนมกราคม พ.ศ. 2569

 ตัวละคร 

 สื่อ 
 มังงะ 
เมื่อสาวหล่อขอมีรักเขียนและวาดภาพโดยมิกะ ยามาโมริและเริ่มลงพิมพ์เป็นตอนๆ ในนิตยสารเดสเซิร์ต เมื่อวันที่ 21 กรกฎาคม พ.ศ. 2563 ณ เดือนสิงหาคม พ.ศ. 2567 ตอนต่างๆ ได้ถูกรวบรวมตีพิมพ์เป็นเล่ม(ทังโกบง)จำนวน 8 เล่ม สำนักพิมพ์บงกชได้ประกาศเป็นผู้ถือลิขสิทธิ์เรื่องนี้ในฉบับภาษาไทยเมื่อวันที่ 22 พฤษภาคม พ.ศ. 2564

 จำนวนเล่ม 

 อนิเมะ 
มีการประกาศสร้างเป็นซีรีส์อนิเมะทางโทรทัศน์เมื่อวันที่ 9 พฤษภาคม พ.ศ. 2568 ผลิตโดยสตูดิโออีสท์ ฟิช สตูดิโอและกำกับโดยยูซึเกะ มารุยามะ เขียนบทโดยอายูมุ ฮิซาโอะ ออกแบบตัวละครโดยยูกิ ฟุกุดะ และเพลงประกอบที่แต่งโดยสึบาซะ อิโตะ ซีรีส์นี้มีกำหนดออกอากาศในเดือนมกราคม พ.ศ. 2569 ทางช่องทีบีเอสและช่องอื่น ๆ ในเครือ

 ผลตอบรับ 
ซีรีส์นี้ได้รับการเสนอชื่อเข้าชิงรางวัลมังงะถัดไปประจำปี พ.ศ. 2564 ในประเภทมังงะตีพิมพ์ มังงะเรื่องนี้ติดอันดับที่ 38 ในรายชื่อมังงะยอดนิยม 50 อันดับของนิตยสารดา วินชี ประจำปี พ.ศ. 2564 ซีรีส์ได้รับรางวัล Semi-Grand Prize ในงานอัน อัน มังงะ อวอร์ด ประจำปี พ.ศ. 2564 ในหนังสือแนะนำโคโนะ มังงะ งะ ซูโกอิ!ฉบับปี พ.ศ. 2565 ได้ทำการจัดอันดับมังงะยอดนิยมสำหรับผู้อ่านหญิง โดยมังงะเรื่องนี้ติดอันดับที่ 4 ซีรีส์นี้ได้รับการเสนอชื่อเข้าชิงรางวัลมังงะโคดันชะครั้งที่ 46 ในประเภทมังงะแนวโชโจใน พ.ศ. 2565 นอกจากนี้ยังได้รับการเสนอชื่อเข้าชิงในประเภทเดียวกันในครั้งที่ 47 ใน พ.ศ. 2566 และครั้งที่ 48 ใน พ.ศ. 2567 อีกด้วย ใหนังสือคู่มือโคโนะ มังงะ งะ ซูโงอิ!ฉบับปี พ.ศ. 2566 ได้จัดอันดับซีรีส์นี้ติดอันดับที่ 11 ในการจัดอันดับมังงะยอดนิยมสำหรับผู้อ่านหญิง ซีรีส์นี้คว้ารางวัลชนะเลิศของอีบุ๊คเจแปน มังงะ อวอร์ด ประจำปี พ.ศ. 2566 ได้รับการเสนอชื่อเข้าชิงรางวัลมังงะโชงากูกังครั้งที่ 70 ในปี พ.ศ. 2567

รีเบคก้า ซิลเวอร์แมนจากเครือข่ายข่าวอนิเมะ ได้ชื่นชมตัวละครหลักและเรื่องราว แม้ว่าเธอจะรู้สึกว่าการออกแบบตัวละครอาจไม่สอดคล้องกันเป็นบางครั้งก็ตาม เดเมลซ่าจาก Anime UK News ชื่นชมเรื่องราวนี้ว่าเป็นเอกลักษณ์และน่าติดตาม และงานศิลป์ก็สะอาดและประณีต
# วัดลาดทราย
วัดลาดทราย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำไทร อำเภอวังน้อย จังหวัดพระนครศรีอยุธยา มีเนื้อที่ 20 ไร่ พื้นที่วัดเป็นที่ราบลุ่ม มีคลองชลประทานอยู่หน้าวัด เรียกว่า คลองซอย 26 ปัจจุบันมีพระอธิการแสวงผาสุโก เป็นเจ้าอาวาสวัด

วัดลาดทรายตั้งวัดเมื่อวันที่ 21 สิงหาคม พ.ศ. 2433 โดยมีนายนิ้ม นางสว่าง ไวยคุณาดำเนินการสร้าง แต่เดิมนั้นบริเวณนี้เป็นป่าไม้ มีสัตว์ป่าชุกชุม ชาวบ้านเรียกหมู่บ้านนี้ว่า บ้านลาดทราย และได้รับพระราชทานวิสุงคามสีมาเมื่อวันที่ 12 กรกฎาคม พ.ศ. 2531 เขตวิสุงคามสีมากว้าง 40 ยาว 80 เมตร 

อาคารเสนาสนะภายในวัดประกอบด้วยอุโบสถ ศาลาการเปรียญ หอสวดมนต์ กุฏิสงฆ์ ศาลาเอนกประสงค์ เป็นอาคารครึ่งตึกครึ่งไม้ ศาลาบำเพ็ญกุศล และปูชนียวัตถุ มีพระพุทธรูปปางมารวิชัยในอุโบสถ สร้างเมื่อ พ.ศ. 2525 

รายนามเจ้าอาวาส
 พระอธิการชื่น
 พระอธิการเสา
 พระอธิการแพ
 พระอธิการจิ๋ว
 พระอธิการนนท์
 พระอธิการเทพ (เก็บ)
 พระอธิการเจิม
 พระอธิการหนู
 พระครูถาวรธรรมสาร
 พระอธิการแสวง ผาสุโก
# ฟีเยร์
ฟีเยร์ เป็นเมืองที่มีประชากรมากเป็นอันดับที่เจ็ดของสาธารณรัฐแอลเบเนีย เมืองนี้มีพื้นที่ 619.9 ตารางกิโลเมตร และมีประชากร 120,655 คน ข้อมูลในปี 2554

ฟีเยร์ก่อตั้งขึ้นในศตวรรษที่ 19 โดยตระกูลวริโอนี ได้รับการก่อตั้งอย่างเป็นทางการในปี ค.ศ. 1864 โดยโอมาร์ ปาชา วรีโอนี ที่สอง  เมืองนี้ตั้งถิ่นฐานครั้งแรกในช่วงกลางศตวรรษที่ 18 ฟีเยร์มีสภาพอากาศแบบเมดิเตอร์เรเนียน โดยมีฤดูร้อนที่ร้อนและฤดูหนาวที่หนาวเย็น เมืองนี้ล้อมรอบด้วยแม่น้ำกจานิกาทางทิศตะวันตก ที่ราบมิเซเกทอดยาวผ่านเมือง แม่น้ำเซมานทางทิศเหนือ แม่น้ำวโยซ่าทางทิศใต้ และเทือกเขาโมราวาทางทิศตะวันออกของเมือง

นอกจากนั้นในเขตเทศมณฑลฟีเยร์เป็นที่ตั้งของอะพอลโลเนียซึ่งเป็นอนุสาวรีย์อิลลิเรียนโบราณซึ่งอยู่ห่างจากตัวเมือง 25 กม.